Ruĝgorĝa vinio

Ruĝgorĝa vinio (Vini amabilis) estas specio de papagaj birdoj, en la familio Psittaculidae. Ĝi estas draste endanĝerigita lorio endemia de Fiĝioj. 

Ĝi estas 18 cm longa kaj estas brilverda ĝenerale, kun ruĝaj vangoj, gorĝo kaj femuroj. La vosto estas longa kaj flavpinta. En flugilplumoj videblas dumfluge flava strio en malhela fono. La beko estas oranĝecflava.

Tiu birdo troviĝis en la insuloj Viti Levu, Vanua Levu, Taveuni kaj Ovalau. Oni kolektis dek specimenojn en 1923, sed ili estis por lasta fojo registritaj en 1993, kvankam eble ili estis viditaj ankaŭ sur la monto Tomanivi en Viti Levu en 2001. Dua esplorado en Viti Levu en 2001 malsukcesis trovi birdon, same kiel dua serio de esplorado en 2003.

Ĝi plue estas minacata pro habitatoperdo, pro invadantaj ratoj, katoj kaj herpestoj. Oni konas ĝin kiel Kulawai en Fiĝioj kaj estas la birdo kiu montriĝas en la monbileto de 5 Fiĝiaj dolaroj.

Taksonomio
Tiun specio iam oni atribuis al la genro Charmosyna. Poste oni translokigis ĝin al la genro Vini baze sur studo pri molekula filogenetiko de lorienoj publikigita en 2020.

Referencoj

 BirdLife International (2006) Species factsheet: Charmosyna amabilis. Elŝutita el on 4/7/2006

Eksteraj ligiloj

BirdLife Species Factsheet.

Kategorio:Papagoformaj
Kategorio:Papagedoj
Kategorio:Birdoj de Oceanio